28 xiuta

Viisi ilmansuuntaa, neljä tähdistöä ja 28 xiuta.
28 xiuta (二十八宿, pinyin: èrshíbā xiù) merkitsee kiinalaisessa tähtitieteessä sekä taivaan sektoria että tähtikuviota, jonka mukaan sektori on nimetty. Kiinalaiset käyttivät 28 xiuta määritellessään auringon, kuun, planeettojen, komeettojen, meteoriittien, supernovien ym. taivaan ilmiöiden sijaintia.
Taivaankansi jaetaan kolmeen aitaukseen, jotka sisältävät sirkumpolaariset tähdet, sekä 28 xiuhun, joita lännessä kutsutaan kuunhuoneiksi, koska kuun vaiheen ja kuun "asuttaman" xiun perusteella pystyttiin määrittelemään auringon kulloinenkin suunta.  Kuun kausi on n. 28 päivää, joten kolmen aitauksen ulkopuolelle jäävä taivaankansi jaettiin 28 osaan. Jokaista sektoria määrittää ekliptikan tuntumassa sijaisevista kirkkaista tähdistä muodostettu tähtikuvio, jota myös kutsutaan nimellä "xiu".
Xiun keskeisten tähtikuvioiden tähdet olivat ekliptikalla n. 2000 eaa., joten on oletettavaa, että 28 xiuta kehitettiin niihin aikoihin. Ne kuvailtiin kirjallisesti ensi kertaa Zhou-dynastian kaudella. Han-dynastian aikana ne jaettiin neljään ryhmään ilmansuuntien mukaan. Näitä neljää ilmansuuntaa kutsuttiin "kuviksi" (xiàng 象), mutta yleinen nykynimitys niille on "tähdistö". Pohjoisen tähdistö on Musta kilpikonna eli Tumma soturi (北方玄武 běifāng xuánwǔ), idän tähdistö on Sinivihreä lohikäärme (東方青龍 dōngfāng qīnglóng), etelän tähdistö on Punainen lintu (南方朱雀 nánfāng zhūquè) ja lännen tähdistö on Valkoinen tiikeri  (西方白虎 xīfāng báihǔ).  Kukin tähdistö sisältää seitsemän xiuta.
| 0 | 1 | 2 | 3 | 4 |
| --- | --- | --- | --- | --- |
Neljä tähdistöä 四象: Xiu 宿
| Neljä tähdistöä 四象 | Nimi | Pinyin | Käännös | Länsimainen tähdistö |
| Idän sinivihreä lohikäärme 東方青龍 | 角 | Jiăo | Sarvi | Spica (alpha vir) |
| Idän sinivihreä lohikäärme 東方青龍 | 亢 | Kàng | Kaula | Neitsyt |
| Idän sinivihreä lohikäärme 東方青龍 | 底 | Dī | Pohja | Vaaka |
| Idän sinivihreä lohikäärme 東方青龍 | 房 | Fáng | Talo | Vaaka |
| Idän sinivihreä lohikäärme 東方青龍 | 心 | Xīn | Sydän | Antares |
| Idän sinivihreä lohikäärme 東方青龍 | 尾 | Wěi | Pyrstö | Skorpioni |
| Idän sinivihreä lohikäärme 東方青龍 | 箕 | Jī | Viskuri | Jousimies |
| Pohjoisen musta kilpikonna 北方玄武 | 斗 | Dǒu | Vakka | Jousimies |
| Pohjoisen musta kilpikonna 北方玄武 | 牛 | Niú | Härkä | Kauris |
| Pohjoisen musta kilpikonna 北方玄武 | 女 | Nǚ | Neito | Vesimies |
| Pohjoisen musta kilpikonna 北方玄武 | 虚 | Xū | Tyhjiö | Vesimies |
| Pohjoisen musta kilpikonna 北方玄武 | 危 | Wēi | Katto (Vaara) | Vesimies/Pegasus |
| Pohjoisen musta kilpikonna 北方玄武 | 室 | Shì | Huone | Pegasus |
| Pohjoisen musta kilpikonna 北方玄武 | 壁 | Bì | Seinä | Algenib, Pegasus |
| Lännen valkoinen tiikeri 西方白虎 | 奎 | Kuí | Askel | Andromeda |
| Lännen valkoinen tiikeri 西方白虎 | 婁 | Lóu | Lieka | Oinas |
| Lännen valkoinen tiikeri 西方白虎 | 胃 | Wèi | Vatsa | Oinas |
| Lännen valkoinen tiikeri 西方白虎 | 昴 | Mǎo | Hiukset | Seulaset |
| Lännen valkoinen tiikeri 西方白虎 | 畢 | Bì | Verkko | Härkä |
| Lännen valkoinen tiikeri 西方白虎 | 觜 | Zī | Nokka | Orion |
| Lännen valkoinen tiikeri 西方白虎 | 參 | Shēn | Orionin vyö | Orion |
| Etelän punainen lintu 南方朱雀 | 井 | Jǐng | Kaivo | Kaksoset |
| Etelän punainen lintu 南方朱雀 | 鬼 | Guǐ | Aave | Rapu |
| Etelän punainen lintu 南方朱雀 | 柳 | Liǔ | Paju | Hydra |
| Etelän punainen lintu 南方朱雀 | 星 | Xīng | Tähdet | Alphard |
| Etelän punainen lintu 南方朱雀 | 張 | Zhāng | Jousi | Crater |
| Etelän punainen lintu 南方朱雀 | 翼 | Yì | Siivet | Corvus |
| Etelän punainen lintu 南方朱雀 | 軫 | Zhěn | Vaunut | Corvus |